CELEX: 62022TN0039
Language: mt
Date: 2022-01-19 00:00:00
Title: Kawża T-39/22: Rikors ippreżentat fid-19 ta’ Jannar 2022 – OA vs Il-Parlament

28.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 138/25
            
         
      Rikors ippreżentat fid-19 ta’ Jannar 2022 – OA vs Il-Parlament
      (Kawża T-39/22)
      (2022/C 138/30)
      Lingwa tal-kawża: l-Ingliż
      
         Partijiet
      
      
         Rikorrent: OA (rappreżentanti: G. Rossi u F. Regaldo, avukati)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tilqa’ r-rikors,
               
            
                  —
               
               
                  tannulla ż-żewġ deċiżjonijiet ikkontestati (ħlief il-parti tat-tieni deċiżjoni kkontestata li fiha l-ilment dwar l-età tal-pensjoni ntlaqa’ mill-konvenut);
               
            
                  —
               
               
                  tiddikjara li l-ammont tal-pensjoni tar-rikorrent għandu jiġi stabbilit skont il-medja tas-salarji kollha li rċieva r-rikorrent mill-24.6.2010 sal-31.3.2021 (regola pro rata);
               
            
                  —
               
               
                  tiddikjara li, għall-kalkolu tal-ammont tal-pensjoni tar-rikorrent, għandu jittieħed inkunsiderazzjoni wkoll il-perijodu ta’ servizz fl-istituzzjoni, bejn is-27.7.2004 u l-1.07.2009;
               
            
                  —
               
               
                  tikkundanna lill-konvenut jikkumpensa d-danni kkawżati lir-rikorrent, fl-ammont li għandu jiġi ddeterminat skond il-formula msemmija fil-punt 74 (tar-rikors), jew f’kull ammont ieħor li l-Qorti tal-Ġustizzja tista’ ssib ġust u ekwu (fl-ipoteżi miċħuda u mhux emmnuta li fiha l-Qorti tal-Ġustizzja ma tordnax dak imsemmi fil-punti 2, 3 u 4 iktar 'il fuq); u,
               
            
                  —
               
               
                  tikkundanna lill-konvenut għall-ispejjeż (fi kwalunkwe każ).
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tmien motivi.
      
                  —
               
               
                  L-ewwel motiv, ibbażat fuq il-fatt li d-deċiżjonijiet ikkontestati stabbilixxew minn qabel ċerti kriterji ddettaljati għall-kalkolu tal-ammont tad-drittijiet tal-pensjoni tar-rikorrent u għalhekk ir-rikors huwa ammissibbli.
               
            
                  —
               
               
                  It-tieni motiv, ibbażat fuq li d-deċiżjonijiet ikkontestati interpretaw b’mod żbaljat il-ġurisprudenza tal-Qorti tal-Ġustizzja dwar l-ammissibbiltà.
               
            
                  —
               
               
                  It-tielet motiv, ibbażat fuq il-fatt li d-deċiżjoni mitluba mir-rikorrent ma għandha l-ebda effett negattiv fuq il-konvenut, anki fil-każ ta’ bidliet futuri tal-istatus ta’ xogħol tar-rikorrent.
               
            
                  —
               
               
                  Ir-raba’ motiv, ibbażat fuq il-fatt li l-perijodu ta’ servizz mwettaq mir-rikorrent bejn l-2004 u l-2009 għandu jiġi kkunsidrat bħala perijodu ta' servizz mogħti fl-istituzzjoni.
               
            
                  —
               
               
                  Il-ħames motiv, ibbażat fuq li d-determinazzjoni mill-ġdid tal-età tal-pensjoni, għandha twassal għall-indikazzjoni ta’ 63 sena, mingħajr preġudizzju għall-appell tad-deċiżjoni li jmiss tal-konvenuta.
               
            
                  —
               
               
                  Is-sitt motiv, ibbażat fuq il-ħtieġa li tiġi applikata l-hekk imsejħa regola pro rata.
               
            
                  —
               
               
                  Is-seba’ motiv, ibbażat fuq in-nuqqas ta’ applikazzjoni parzjali possibbli (b’riferiment għall-kliem “finali” u “l-aħħar” tat-tieni paragrafu tal-Artikolu 77 tar-Regolamenti tal-Persunal, sabiex ikun hemm rimedju għall-ksur tal-prinċipji ta’ ugwaljanza u ta’ proporzjonalità.
               
            
                  —
               
               
                  It-tmien motiv, li fih talba għad-danni.